Obec Diviaky nad Nitricou sa zapojila do projektu TSK s názvom „Vytvorenie elektronického systému inteligentnej domácej asistentky“ Cieľom je zavedenie  poskytovania  elektronickej služby založenej na monitorovaní domáceho prostredia odkázanej osoby a signalizácii vzniku neštandardnej situácie dohliadajúcej osobe. Využitie asistenčných technológií oddiali nástup užívateľov do pobytového zariadenia a umožní im zotrvanie v prirodzenom domácom prostredí, prípadne  skorší návrat do domáceho prostredia po hospitalizácii, či poskytnutí sociálnej služby.

Bližšie informácie ako aj  prezentácia tohto projektu sa v našej obci uskutoční dňa 30.mája 2023 o 17,00 hod za účastí pracovníkov sociálnej služby pre okres Prievidza.